Brak en vars water - Voelgoed
Tuis Voelgoed Blogs Brak en vars water
Brak en vars water
Die laaste tyd het ek baie friend requests gekry op Facebook – die meerderheid van mense wat openlik verklaar hulle is Christene.
Hul bio lees sommer stukke boldness soos: "Jesus Christus is my alles," of "Kind van God". Dan gaan kyk ek wat hulle 'like' en 'share'…
Is Facebook so 'n groot deal? Ja. Sosiale media het soos 'n derde been vir ons geraak. Baie van ons is heeldag daarop te vinde en leef onsself behoorlik daarop uit. Die dinge wat ons daarop deel en die pages wat ons like is dan iets wat ons na-aan die hart lê. Iets waarmee ons saam stem en wat ons ondersteun.
By die meerderheid van hierdie 'Goddelike' mans is dit net pornografiese bladsye en kaal modelle te sien – 'Hot sexy girls'. Wow. En dan is die meeste van hulle nog getroud ook, hoor. Tussen al die kaal girls is daar net 'I love Jesus'- en verskeie bedieningsbladsye. Is dit ok vir hulle? Is dit dalk wat hulle balans noem? Bietjie God, bietjie hoerery? As hulle dink dat dit net 'n onskuldige manlike ding is om te doen, wil ek hulle aanspoor om die Bybel te gaan lees. Hulle kan sommer begin by Matteus 5:28.
En die vroue? Sterretekens, yoga en mediums oral waar jy kyk. Weet julle nie dat hierdie dinge afskuwelik is in God se oë nie? Nou hoekom hou julle julself op met okkultiese dinge?
Het die liggaam van Christus 'n warboel van vars en brak water geword? Besef ons nie dat ons 'n verantwoordelikheid het om 'n lewe anders as die wêreld te lei nie? Dis oor hierdie tipe dinge dat ongelowige mense dink Christenskap is 'n klug.
As jy wil adverteer dat jy 'n kind van God is, then put your money where your mouth is.
Volgende artikelSekerheid van liefde sonder grense
Gina van Staden is 'n uit-die-boks denker wat daarvan hou om moeilike lewenskwessies aan te spreek. Sy is 'n tuisskool ma, privaatonderwyseres, joernalis, kunstenaar en voltydse dienaar van Christus. Hoe kry sy alles gedoen? Maklik. Deur te prioritiseer. Sy leef haar Goddelike passie vir vroue uit deur haar bediening, Fireball Ministries. Vrouekampe, kunswerkwinkels en saamkom geleenthede sit die vuur op haar vlam. Die bediening is ook 'n geregistreerde niewinsgewende organisasie wat omgee oor seniorburgers se voeding. Sy deel haar lewe met haar man en kinders en kan beslís nie kla dat die lewe ooit eentonig of oninteressant is nie!
'n Ma ontbloot haar tekortkominge…
Blogger - Liana Schönborn - Maart 9, 2018
Hierdie scenario draal al vir dae oor en oor in my kop, te bang is ek egter om dit neer te pen, uit vrees dat jý liewe mede-ma my dalk met hoog opgetrekte wenkbroue sou aankyk.